**VÁLLALKOZÁSI SZERZŐDÉS**

**(Tervezet)**

amely létrejött egyrészről

**Budapest Főváros Főpolgármesteri Hivatal**

Képviselő: Sárádi Kálmánné dr. főjegyző

Székhely: 1052 Budapest, Városház u. 9-11.

Adószám: 15490012-2-41

Törzskönyvi azonosító szám: 490012

KSH statisztikai számjel: 15490012-8411-325-01

ÁHTI azonosító: 729028

Fizetési (bank)számlaszám: 11784009-15735636

mint megrendelő (a továbbiakban: **Megrendelő**),

másrészről a

**GLX Média Kft.**

Képviselő: Szabó Zoltán ügyvezető

Székhely: 1155 Budapest, Wysocki u. 1.

Adószám: 23453966-2-42

Statisztikai számjel: 23453966-6312-113-01

Cégjegyzékszám: 01-09-966303

Fizetési (bank)számlaszám: 65100235-11071008-00000000

mint vállalkozó (a továbbiakban: **Vállalkozó**; Megrendelő és Vállalkozó a továbbiakban együtt: **Felek**) között az alulírott helyen és időben az alábbi feltételekkel:

**Előzmények**

A Globomax Zrt. által Megrendelő székhelyének épületében a Díszteremben és a Sajtóteremben, valamint a Megrendelő Új Városháza nevű telephelyének épületében telepített, robotkamerás közvetítő rendszer által előállított „élő” video stream publikálását és továbbközvetítését az ugyanazon cégcsoportba tartozó GLX Média Kft. végzi.

Megrendelő, mint Ajánlatkérő a közbeszerzésekről szóló 2015. évi CXLIII. törvény (a továbbiakban: Kbt.) 98.§ (2) bekezdés c) pontja rendelkezései szerint uniós értékhatár alatti – szolgáltatások egybeszámítási kötelezettségének figyelembevételével - hirdetmény nélküli tárgyalásos közbeszerzési eljárást folytatott le **„Közgyűlési közvetítési rendszer üzemeltetése”** tárgyban, amelynek alapján Vállalkozóval, mint a közbeszerzés tárgyában kizárólagos joggal rendelkező gazdasági társasággal kerül megkötésre jelen Szerződés.

A Felek rögzítik, hogy jelen Szerződést a közbeszerzési eljárás dokumentumaival (ajánlattételi felhívás, Közbeszerzési Dokumentumok, tárgyalási jegyzőkönyv(ek), Vállalkozó végleges ajánlata) összhangban értelmezik a teljesítés során.

Felek a fenti dokumentumokat magukra nézve – az esetleges ellentmondások esetére nézve a fenti sorrendben – kölcsönösen kötelezőnek tekintik. A különböző dokumentumok kölcsönösen értelmezik egymást, de kétértelműség vagy a dokumentumok közötti esetleges eltérés esetén a Szerződés értelmezése szempontjából a fenti sorrend minősül fontossági sorrendnek.

**A szerződés tárgya**

* 1. A robotkamerás rendszer által a Fővárosi Közgyűlés üléseiről előállított „élő” video stream és a Főpolgármesteri Iroda Sajtó Csoport (Kommunikációs Igazgatóság) eseményeinek publikálása és továbbközvetítése, a folyamatos elérhetőség biztosítása Megrendelő székhelyét képező 1052 Budapest, Városház u. 9-11. szám alatti épületben (Díszterem és Sajtó Csoport 124.sz. helyisége), továbbá a Megrendelő telephelyét képező 1056 Budapest V. kerület, Váci utca 62-64. szám alatti épületben (Újvárosháza Díszterem).
	2. A Fővárosi Közgyűlés ülései élő közvetítésének biztosítása Megrendelő belső hálózatán, valamint az ahhoz szükséges Médiaszerver PC és működtetéshez szükséges szoftverek biztosítása Megrendelő részére.
	3. A Fővárosi Közgyűlés üléseinek és a Főpolgármesteri Iroda Sajtó Csoport által szervezett sajtótájékoztatók archív videó, hang- és írásos állományainak tárolása és publikálása a www.onkormanyzati.tv weboldalon Html5 formátumban. A weboldal elérhetőségét 98%-os szolgáltatási szinten folyamatosan biztosítani szükséges heti 7/24 órában.
	4. A közgyűlési és Sajtó Csoport (Kommunikációs Igazgatóság) élő közvetítések beágyazhatóságának biztosítása a www.budapest.hu, illetve a www.budapestvideo.hu felületeibe Html5 formátumban.

**A szerződés hatálya**

* 1. Jelen szerződés a Felek általi kölcsönös aláírás napjától **2019. december 31-ig** tartó határozott időtartamra jön létre. Amennyiben az aláírások nem ugyanazon napon történnek, a hatályba lépés időpontja a legutolsó aláírás napja.
	2. Jelen Szerződés hatálya alatt végzett tevékenységeknek minősülnek azok a teljesítések is, amelyek megrendelői bejelentésére, hibabejelentésre vagy jelen Szerződésben meghatározott bármely Szolgáltatás Megrendelő általi igénybejelentésére a Szerződés tartama alatt került sor, de a teljesítésük – jelen Szerződésben meghatározott határidők szerint – azon túl húzódik.

**Fizetési és számlázási feltételek, teljesítés igazolás**

* 1. A vállalkozói átalánydíj összege: havi nettó ……………..,-Ft + ÁFA, azaz nettó ……………….,-Ft+ ÁFA.

A vállalkozói átalánydíj magában foglalja a teljesítéssel kapcsolatos valamennyi költséget, díjat és kiadást, Vállalkozó az átalánydíjon felül egyéb díjazásra nem jogosult. Vállalkozó vállalja, hogy a vállalkozói átalánydíjat a szerződés időtartama alatt nem változtatja meg.

* 1. Megrendelő kijelenti, hogy a jelen szerződés teljesítéséhez szükséges pénzügyi fedezet a 1240/2016.(IX.28.) Főv. Kgy. határozata értelmében rendelkezésre áll. Az éves fedetezet fel nem használt része a következő évre nem vihető át.
	2. Az ÁFA megfizetésének módjára és mértékére az adófizetési kötelezettség keletkezésének napján hatályos jogszabályok az irányadók.
	3. A Vállalkozó számla benyújtására (személyesen vagy postai úton) kéthavonta, a teljesítést követő teljesítésigazolás alapján, egyenlő részletekben jogosult.
	4. A számla mellékletét képezi a Megrendelő arra jogosult képviselője (Szervezési és Informatikai Főosztály vezetője) által kéthavonta, legkésőbb a tárgyidőszakot követő hónap 5. munkanapjáig kiállított teljesítésigazolás. A szolgáltatás(ok) teljesítésének igazolása a Főpolgármesteri Iroda Sajtó Csoport által elfogadott munkalapok (1. sz. melléklet) és Globomax Zrt. közreműködésével készített tesztelési jegyzőkönyvek, továbbá a vonatkozó jogszabályok, illetve belső normatív utasításban foglaltak alapján történik.
	5. Megrendelő a teljesítésigazolást követően és az alapján a Vállalkozó által szabályszerűen kiállított számlák ellenértékét azok kézhezvételétől számított 30 napos fizetési határidővel fizeti meg Vállalkozó ……………………………….számú fizetési számlájára történő banki átutalással. Fizetési késedelem esetére Felek a Polgári Törvénykönyvről szóló 2013. évi V. törvény (a továbbiakban: Ptk.) 6:155. §-ában, illetve a behajtási költségátalányról szóló 2016. évi IX. törvényben foglaltak alkalmazását írják elő. A jelen szerződésben meghatározott ellenérték kifizetése az adózás rendjéről szóló 2003. évi XCII. törvény (a továbbiakban: Art.) 36/A. § hatálya alá tartozik.
	6. Vállalkozó a Megrendelő nevére kiállított számlán köteles feltüntetni a megjegyzés rovatban a Szervezési és Informatikai Főosztály elnevezést. Ennek hiányában, továbbá amennyiben a Vállalkozó által kiállított számla nem felel meg a számvitelről szóló 2000. évi C. törvény, az általános forgalmi adóról szóló 2007. évi CXXVII. törvény és a vonatkozó egyéb hatályos jogszabályi előírásoknak, Megrendelő a számlát visszaküldi a kibocsátó részére és ezen esetekben a Megrendelő késedelme kizárt.

**A Felek jogai és kötelezettségei**

* 1. Megrendelő feladata az élő közvetítés indítása, az adatfolyam továbbítása a központi médiaszerverre, valamint a közvetítés leállítása.
	2. Megrendelő kötelezettsége a saját honlapján a médiaszerverre mutató link kialakítása, működőképességének biztosítása a www.onkormanyzati.tv oldalon.
	3. Megrendelő feladata a Vállalkozó által Megrendelő rendelkezésére bocsátott feltöltő szoftver segítségével a nem MikroKam rendszer által létrehozott videó állományok médiaszerverrel kompatibilis állományainak előállítása.
	4. Megrendelő kötelezettsége helyszíni felelős, megfelelő szakmai felkészültségű munkatárs biztosítása, a napi üzemeltetési feladatok ellátására és a kapcsolattartás biztosítására.
	5. A Megrendelő köteles a Vállalkozó képviselőinek a rendszer üzemeltetésére szolgáló helyiségekbe történő bejutását biztosítani az alábbiak szerint:

- az épületbe és a helyiségekbe csak a Megrendelő által biztosított belépési mágneskártya birtokában, a kapcsolattartó által kijelölt informatikus munkatárs kíséretében, a belépés szükségességének és céljának megjelölésével, a kapcsolattartó jóváhagyása mellett lehet belépni;

- a belépés során csak az előre egyeztetett és jóváhagyott feladatokat lehet elvégezni. Amennyiben ez a végrehajtás során változik, úgy a változás igényét a kapcsolattartóval kell egyeztetni.

* 1. A Megrendelő feladata a Megrendelő saját szervertermében a megfelelő infrastruktúrának és a Médiaszerver biztonságosan zárható helyének a kialakítása, valamint egyeztetett időpontokban ezekhez távmenedzselési lehetőség és a médiaszerver zavartalan elérhetőségének biztosítása.
	2. Megrendelő köteles a biztonsági beállításokat elvégezni.
	3. Megrendelő a Közgyűlés ülését megelőző napon a szervert üzembe helyezi, Vállalkozónak az esetleges hibákat jelzi. Amennyiben szükséges a Vállalkozó helyszíni munkavégzése, úgy a Megrendelő a Médiaszerverhez való bejutást biztosítja.
	4. Vállalkozó a rendszer általános üzemeltetésével kapcsolatban felmerülő hibák fogadására és javítására a hivatali munkaidőben (hétfőtől csütörtökig 8:00-16:30 óra között, pénteken 8:00-14:00 óra között) a 06-1-271-09-46 telefonszámon, vagy az info@glxmedia.hu e-mail címen áll rendelkezésre. Vészhelyzeti bejelentés fogadása munkanapokon telefonon keresztül történik 7:30 és 16:30 óra között. Felek rögzítik, hogy a Vállalkozónak a hibaelhárítást a hibajelentés beérkezésétől számított 1 órán belül meg kell kezdenie.
	5. Vállalkozó jelen szerződés tartama alatt support szolgáltatást biztosít, amely keretében a 22. pontban meghatározott hivatali munkaidőben a telephelyén telefonon és e-mail segítségével, a rendszergazda számára, a szoftver használatával kapcsolatban, költségtérítés nélkül segítséget nyújt.
	6. Vállalkozó kötelessége a rendszerek működőképességének ellenőrzése sajtó esemény előtt, de legalább 2 hetente - a Globomax Zrt.-vel közreműködve - jegyzőkönyvezett működési tesztek elvégzésével.
	7. Vállalkozó köteles a Fővárosi Közgyűlés ülései és a Főpolgármesteri Iroda Sajtó Csoport eseményei előtt 1 nappal teljes műszaki és funkcionális ellenőrzés elvégzésére. Az ellenőrzésről Vállalkozó köteles a Globomax Zrt. közreműködésével tesztelési jegyzőkönyvet készíteni és azt az tesztelés időpontjától számított 1 napon belül átadni Megrendelő kapcsolattartójának.

* 1. Vállalkozó Főpolgármesteri Iroda Sajtó Csoport utasítására törli a korábbi anyagokat a Megrendelő Médiaszerveréről.
	2. Vállalkozó a 22. pontban meghatározott hivatali munkaidőn kívüli technikai felügyeletet vállal. Ennek feltétele a Közgyűlési időpont előzetes bejelentése írásban (e-mailben a info@glxmedia.hu címre vagy faxon a 06-1-271-09-46 számra), legkevesebb 4 nappal a tervezett időpont előtt. A technikai felügyelet a megadott közgyűlési napon legfeljebb 22:00 óráig vehető igénybe. Előre bejelentett ülés ideje alatt Vállalkozó karbantartást nem végez.
	3. Felek rögzítik, hogy a rendszerekben végrehajtott változások és annak kommunikációja, dokumentálása a Megrendelő változáskezelési szabályzatában (IRMI) rögzített folyamatán keresztül engedélyezhető és végezhető.
	4. Vállalkozó vállalja, hogy a jelen Szerződésben meghatározott szolgáltatási tevékenységet a vonatkozó magyarországi előírások, a gyártók ajánlásai, valamint az éves viszonylatban programozott karbantartási technológia figyelembevételével, kizárólag képzett szakemberekkel végzi.
	5. Vállalkozó köteles a munkavégzést úgy megszervezni, hogy biztosítsa a munka biztonságos, szakszerű, gazdaságos és határidőre történő befejezését.
	6. Megrendelő köteles értesíteni Vállalkozót a közgyűlések üléstervéről, valamint a sajtóterem programjáról legkésőbb 4 nappal az esemény előtt.
	7. Ha a Megrendelő célszerűtlen vagy szakszerűtlen utasítást ad, erre a Vállalkozó köteles figyelmeztetni. Ha a Megrendelő a figyelmeztetés ellenére utasítását fenntartja, a Vállalkozó a szerződéstől elállhat vagy a feladatot a Megrendelő utasításai szerint, a Megrendelő kockázatára elláthatja. A Vállalkozó köteles megtagadni az utasítás teljesítését, ha annak végrehajtása jogszabály vagy hatósági határozat megsértéséhez vezetne, vagy veszélyeztetné mások személyét vagy vagyonát.
	8. Megrendelő a munkát és a felhasználásra kerülő anyagot ellenőrizheti. Nem mentesül a Vállalkozó a szerződésszegés jogkövetkezményei alól, ha a Megrendelő az ellenőrzést elmulasztotta vagy nem megfelelően végezte el.
	9. Vállalkozó a munkavégzése során, a munkaterületen és a munkavégzés hatókörében köteles betartani a hatályos tűzvédelmi, környezetvédelmi és munkavédelmi előírásokat. Köteles továbbá a tevékenysége során esetlegesen keletkező veszélyes hulladékokkal kapcsolatban az összegyűjtés, tárolás és elszállítás szabályainak megtartásáról gondoskodni.
	10. Vállalkozó köteles a munkavégzése során a meglévő létesítmények, burkolatok, berendezések, harmadik személyek vagyontárgyai állagmegóvásáról kiemelt figyelemmel gondoskodni. A megrongálásból eredő hibák miatt Vállalkozó kártérítési felelősséggel tartozik.
	11. Vállalkozó kötelezettséget vállal arra, hogy a munkaterület, eszközei és berendezései saját költségen történő őrzéséről a munkavégzés időtartama alatt gondoskodik. Vállalkozó kijelenti, hogy a jelen szerződés szerinti tevékenységhez megkívánt szakmai ismeretek rendelkezésére állnak, továbbá rendelkezik a szolgáltatások teljesítéséhez szükséges személyi, anyagi és technikai feltételekkel.
	12. Vállalkozó tudomásul veszi, hogy jelen szerződés teljesítése során tűrni köteles a Megrendelő tárgyban illetékes belső szervezeti egysége (Szervezési és Informatikai Főosztály) részéről szükségesnek tartott, továbbá a vonatkozó hatályos jogszabályokban meghatározott ellenőrzési feladatok elvégzését.
	13. Vállalkozó a szolgáltatás teljesítéséhez kizárólag a Kbt. 138. §-a alkalmazásával jogosult más, a szükséges engedélyekkel rendelkező alvállalkozót vagy egyéb közreműködő személyt igénybe venni. E személyek tevékenységéért a Vállalkozó úgy felel, mintha a szolgáltatást maga végezte volna el. Vállalkozó gondoskodik arról, hogy alkalmazottai, és a feladatok ellátásába esetlegesen bevont külső személyek a tevékenység ellátásához szükséges szakértelemmel és ismeretekkel rendelkezzenek. Vállalkozó kötelezettséget vállal arra, hogy a jelen szerződés tárgyát képező szolgáltatásokat kizárólag a vonatkozó hatályos jogszabályok szerint bejelentett alkalmazottaival végzi, és az általa igénybe vett közreműködők is megfelelnek a fenti követelményeknek.
	14. Vállalkozó kötelezettsége, hogy a [www.onkormanyzati.tv](http://www.onkormanyzati.tv) oldal, a Fővárosi Közgyűlés üléseinek élő közvetítése, valamint a sajtóközpont eseményeinek élő internetes közvetítése működési zavara esetén a Megrendelőt haladéktalanul írásban értesítse és a hibaelhárítást azonnal megkezdje.

**A szoftver felhasználásának szabályozása**

* 1. Vállalkozó kijelenti, hogy a Globomax Zrt., mint szerző a vagyoni jogok teljes átruházása mellett, kizárólagos felhasználási jogot biztosított a GLX Média Kft. számára a www.onkormanyzati.tv médiaportál szoftver és annak továbbfeljesztett változatai vonatkozásában.
	2. A Globomax Zrt. megállapodás keretében kötelezettséget vállalt arra, hogy az általa MikroVoks és MikoKam szoftverekhez fejlesztett interfészt nem bocsájtja másik médiaszerver rendelkezésére, így azt kizárólagosan csak a Vállalkozó használhatja Jelen Szerződésben foglalt tevékenysége elvégzéséhez.

**Szerződésszerű teljesítés biztosítékai**

* 1. Vállalkozó érdekkörében felmerült okból bekövetkező késedelmes vagy hibás teljesítés esetén a Megrendelő késedelmi, illetve hibás teljesítési kötbérigény érvényesítésére jogosult.
	2. A késedelmi kötbér alapja a havi nettó vállalkozási átalánydíj, mértéke ennek 1 % -a szorozva a késedelmes napok számával, de maximum az egy hóra jutó havi nettó vállalkozási átalánydíj 10%-a.
	3. Vállalkozó késedelmesen teljesít különösen, amennyiben a jelen szerződésben leírt teljesítési határidőket - így különösen a 22. és 25. pontban meghatározottakat - nem tartja be.
	4. A hibás teljesítési kötbér alapja a havi nettó vállalkozási átalánydíj, mértéke ennek 1 % -a szorozva a hibás teljesítéssel érintett napok számával, de maximum az egy hóra jutó havi nettó vállalkozási átalánydíj 10%-a,
	5. Vállalkozó hibásan teljesít különösen, amennyiben:

- szerződéses kötelezettségének hibásan, vagy hiányosan tesz eleget;

- hibajavítási, dokumentálási kötelezettségét hibásan, vagy hiányosan teljesíti;

- tájékoztatási kötelezettségét elmulasztja, együttműködési kötelezettségének nem tesz eleget.

1. Megrendelő a késedelmi és hibás teljesítési kötbéridőszak eredménytelen elteltét követően jogosult a szerződés meghiúsulásának egyoldalú megállapítására és ebből eredő jogainak és követeléseinek az érvényesítésére.
2. A szerződés teljesítésének a Vállalkozó érdekkörében felmerülő okból történő meghiúsulása vagy lehetetlenülése esetén Megrendelő meghiúsulási kötbér érvényesítésére jogosult. A meghiúsulási kötbér mértéke a szerződés meghiúsult részéhez tartozó nettó vállalkozási átalánydíj 25%-a. Megrendelő meghiúsulási kötbérre az annak alapjául szolgáló szerződésszegés beálltától jogosult.
3. Vállalkozó nem tartozik kötbért fizetni az olyan késedelemért, amelyért nem felelős, így különösen azért a késedelemért, ami abból ered, hogy a Megrendelő a Vállalkozó által kért, és a szerződés teljesítéséhez szükséges információt az értesítésre vonatkozó szabályok szerinti felszólítása után sem adja meg.
4. Megrendelő a kötbérigényét annak mértékének megállapítását követően írásban köteles közölni a Vállalkozóval, aki az igényről szóló nyilatkozat kézhezvételétől számított öt (5) naptári napig vitathatja annak fennállását vagy összegét. Amennyiben a Vállalkozó a fenti határidőn belül a Megrendelő kötbérigényét nem kifogásolja, az a kötbérigény elismerésének minősül.
5. Megrendelő az esedékes kötbér iránti igényét önálló pénzügyi bizonylat (számla, v. egyéb pénzbekérő) kibocsátásával jogosult érvényesíteni.
6. A Megrendelő kötbérigényének érvényesítése nem jelenti egyéb, őt megillető jogokról való lemondását, különösen a kötbéren felüli kárának érvényesítését.
7. Vállalkozó tudomásul veszi, és egyben elfogadja, hogy a hibás teljesítésből, vagy a késedelemből származó kötbér Megrendelő részére történő megfizetése Vállalkozót a teljesítési kötelezettség alól nem mentesíti.

**Kapcsolattartás**

1. Felek a napi kapcsolattartásra, technikai segítségnyújtásra kapcsolattartókat jelölnek ki. A kapcsolattartók személyében és adataiban bekövetkezett változásokról szerződő felek kötelesek egymást értesíteni, valamint a hozzáférési jelszavakat megváltoztatni. A kapcsolattartók személyében bekövetkező változást Felek nem tekintik szerződésmódosításnak.

Vállalkozó részéről:

Műszaki kapcsolattartó: Szabó Zoltán

e-mail: info@glxmedia.hu

Telefon: +36-30-503-5106

Megrendelő részéről:

Megrendelő teljes jogkörrel rendelkező képviselője:

dr. Schrödel Norbert András, főosztályvezető

Szervezési és Informatikai Főosztály

Tel.: +36 1 327-1536

Fax: + 36 1 327-1803

E-mail: SchrodelN@budapest.hu

A közvetítés bonyolításával kapcsolatosan közvetlenül elérhető felelős ügyintézők:

Vira Ádám rendszerüzemeltető

Szervezési és Informatikai Főosztály

e-mail: Vira.Adam@budapest.hu

mobil: +36-30/485-0773

Hollós János vezető főtanácsos

Főpolgármesteri Iroda

e-mail: HollosJ@Budapest.hu

telefon: +36 1 327-1633

mobil: +36 30-944-6889

1. A kapcsolattartás formája

Jelen szerződés tartalmát illetően: e-mail és postai levél.

Konzultáció, megrendelés, hibabejelentés, információkérés esetén: e-mail, telefon.

1. Felek haladéktalanul tájékoztatják egymást a kapcsolattartók személyében bekövetkezett változásról. Bármely Fél megváltoztathatja kapcsolattartó címét a másik Félnek küldött értesítés mellett. A kapcsolattartó cím megváltozása az értesítéstől számított öt (5) munkanap elteltével válik hatályossá. Felek rögzítik, hogy a jelen pont szerinti változások szerződésmódosításnak nem minősülnek.
2. A „Zöld közbeszerzés” szempontjainak érvényesítése végett Vállalkozó vállalja, hogy a kapcsolattartások során és az egyes feladatok elvégzése során az elektronikus utat részesíti előnyben. A Szerződés teljesítése során a dokumentálás elektronikus adathordozókon történik, és csak a felek által elfogadott utolsó változatok kerülnek kinyomtatásra.

**A szerződés módosítása, megszüntetése**

1. Szerződő Felek jelen szerződést csak a Kbt.-ben foglaltak szerint, a Kbt.-ben előírt közzétételi kötelezettség figyelembe vételével, kizárólag írásban módosíthatják.
2. Jelen Szerződés megszűnik az 5. pontban meghatározott időtartam lejártával vagy súlyos szerződésszegés miatti azonnali hatályú felmondással, valamint a szerződés olyan okból történő lehetetlenülése esetén, amelyért egyik Fél sem felelős.
3. Jelen szerződést a felek rendes felmondással nem szüntethetik meg.
4. Jelen szerződés megszűnése esetén Vállalkozó a Megrendelő által biztosított adathordozóra lementi az archív anyagokat, amelyeket ezt követően Megrendelő kérésére eltávolít Megrendelő médiaszerveréről. A Megrendelő részére átadott adathordozók adatainak minden további felhasználása Megrendelő felelősségi körébe tartozik.
5. A jelen szerződésben vállalt kötelezettségek súlyos megszegése esetén a vétlen Fél (legalább 8 napos határidőt is tartalmazó) írásbeli felszólítással kérheti a szerződésszerű teljesítést. A határidő eredménytelen leteltét követően a vétlen Fél írásban azonnali hatályú felmondásra jogosult.
6. Felek súlyos szerződésszegésnek tekintik különösen, de nem kizárólagosan, ha
7. ha a késedelmi és hibás teljesítési időszak eléri a maximumot
8. a Vállalkozó alapos ok nélkül megtagadja a teljesítést,
9. a Vállalkozó megszegi, illetve írásbeli felszólítás ellenére sem teljesíti a jelen szerződésben foglalt kötelezettségét,
10. a Vállalkozó megtagadja a Megrendelő által adott utasítások végrehajtását,
11. a Vállalkozó fizetésképtelenné válik, csőd-, felszámolási, végelszámolási vagy törlésre irányuló eljárás indul vele szemben,
12. Vállalkozó gazdasági társaság vezetőjével, képviselőjével, vagy a szerződés teljesítésében résztvevő alkalmazottjával szemben jogerős elmarasztaló határozatot hoznak szakmai tevékenységét érintő szabálysértés vagy bűncselekmény miatt,
13. a Megrendelő a szerződésszerű teljesítés ellenére nem igazolja a teljesítést, vagy azt indokolás nélkül megtagadja,
14. Megrendelő a fizetési kötelezettségének a Vállalkozó külön erre vonatkozó írásbeli felszólítása ellenére, az abban rögzített legalább 30 napos határidőben sem tesz eleget.
15. A szerződés Vállalkozó súlyos szerződésszegése miatti azonnali hatályú felmondása esetén Vállalkozó nem tarthat igényt kárainak és költségeinek megtérítésére.
16. A Kbt. 143. § (2) bekezdésében foglaltak megvalósulása esetén Megrendelő köteles a Szerződést felmondani, vagy – a Ptk.-ban foglaltak szerint – attól elállni. A Kbt. 143.§ (3) bekezdése alapján, aMegrendelő jogosult és egyben köteles a Szerződést felmondani - ha szükséges olyan határidővel, amely lehetővé teszi, hogy a Vállalkozó a feladata ellátásáról gondoskodni tudjon – ha
17. *a* Vállalkozóként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely nem felel meg a Kbt. 62. § (1) bekezdés *k)* pont kb) alpontjában meghatározott feltételeknek.
18. Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely nem felel meg a 62. § (1) bekezdés *k)* pont kb) alpontjában foglaltaknak**.**
19. Vállalkozó a Szerződés teljesítésével összefüggésben nem fizethet, illetve nem számolhat el olyan költségeket, melyek a Kbt. 62. § (1) bekezdés k) pontja szerinti feltételnek nem megfelelő társaság tekintétben merülnek fel, és melyek a Vállalkozó adóköteles jövedelmének csökkentésére alkalmasak (Kbt. 136. § (1) bekezdés a) pont).
20. Vállalkozó vállalja, hogy a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi (Kbt. 136. § (1) bekezdés b) pont), és a Kbt. 143. § (3) bekezdése szerinti ügyletekről Megrendelőt haladéktalanul értesíteni.

**Titoktartás, adatkezelés, adatvédelem**

1. A Vállalkozót titoktartási kötelezettség terheli a szerződés teljesítése során a Megrendelővel, annak tevékenységével kapcsolatban tudomására jutó mindennemű adat, információ, dokumentum, ismeret vonatkozásában, amely jelen szerződés időtartama alatt a Vállalkozó birtokába jut. E titoktartási kötelezettség kiterjed a Vállalkozó alkalmazottaira, munkatársaira, alvállalkozóira, beszállítóira, akiket tevékenységük megkezdése előtt a Vállalkozó köteles a titoktartásra hitelt érdemlően figyelmeztetni.
2. A Vállalkozó köteles ezeket az adatokat, információkat, dokumentumokat úgy kezelni, hogy azokhoz illetéktelen − bármely Harmadik Fél − ne férhessen hozzá.
3. Vállalkozó tudomásul veszi, hogy a Megrendelő által rendelkezésére bocsátott információkat, adatokat kizárólag jelen szerződéses kötelezettsége teljesítéséhez használhatja fel, azt más tudomására nem hozhatja, nem adhatja át, és nem értékesítheti.
4. Vállalkozó köteles gondoskodni az átadott dokumentumok bizalmas jellegének megőrzéséről, az ehhez szükséges tárgyi és személyi feltételek biztosításával és a megfelelő belső szabályozás révén.
5. A Vállalkozó tudomásul veszi és hozzájárul az információs önrendelkezési jogról és az információszabadságról szóló 2011. évi CXII. törvény 37. § (1) bekezdésében elrendelt közzétételi kötelezettségre tekintettel jelen Szerződés és esetleges módosításainak a törvény 1. sz. melléklete III. Gazdálkodási adatok cím alatti 4. pontjában említett adatok nyilvánossá tételéhez.
6. Vállalkozó tudomásul veszi, hogy Megrendelő a Kbt. 43. § (1) bekezdése alapján a Szerződés és a Szerződés teljesítésének adatait, illetve a Szerződést nyilvánosságra hozza.

**Egyéb rendelkezések**

1. Szerződő Felek rögzítik, hogy azon kérdések tekintetében, melyeket jelen szerződés külön nem szabályoz, de amelyekre a Megrendelő által megküldött ajánlattételi felhívás, a Közbeszerzési Dokumentumok, valamint a Vállalkozó által benyújtott ajánlat rendelkezést tartalmaz, úgy e dokumentumok vonatkozó részei Felek jogviszonyában kötelező erővel bírnak.
2. A szerződés értelmezésére és jelen szerződésben nem szabályozott kérdésekre a Ptk., valamint a kapcsolódó szakmai jogszabályok az irányadók.
3. Megrendelő tudomásul veszi, hogy a nem rendeltetésszerű használat, hálózati túlfeszültség, villámcsapás és egyéb, a Vállalkozónak fel nem róható okból eredő kár miatt felelősség a Vállalkozót nem terheli.
4. Felek megállapodnak abban, hogy a jelen szerződésből eredő esetleges jogvitákat peren kívül igyekeznek rendezni.
5. Szerződő felek kijelentik, hogy ezen megállapodás kölcsönös érdekeikkel és akaratukkal mindenben megegyezik, továbbá hogy a szerződés bármely pontjának esetleges érvénytelensége nem vonja maga után a szerződés egészének érvénytelenségét.
6. Felek a szerződés teljesítése során kötelesek folyamatosan együttműködni. Ennek során kötelesek egymást haladéktalanul értesíteni minden olyan akadályról vagy körülményről, amely a szerződés teljesítésére lényeges kihatással lehet. Felek rögzítik, hogy a Vállalkozó bejelentési kötelezettséggel tartozik a 63. e) és f) pontokban meghatározott esetekben.

80. Az államháztartásról szóló 2011. évi CXCV. törvény 41. § (6) bekezdésében foglaltakra tekintettel Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja alapján átlátható szervezetnek minősül és tudomásul veszi, hogy kifizetés részére csak ezen feltételek fennállása esetén teljesíthetől.

81. Amennyiben a szerződés teljesítése során a Vállalkozó oldalán olyan körülmény áll elő, amely a szerződésszerű teljesítést akadályozza, a Vállalkozó erről telefonos úton haladéktalanul értesíti, egyidejűleg írásban (e-mail, vagy telefax útján) is tájékoztatja Megrendelő jelen Szerződés 54. pontja szerinti kapcsolattartóját, megjelölve a teljesítés várható időpontját és a késedelem okát. Az értesítés és tájékoztatás elmulasztásából eredő kárért Vállalkozó a felelős.

82. A szerződést a felek áttanulmányozás után, mint szándékukkal és ügyleti akaratukkal mindenben egyezőt 5 eredeti példányban jóváhagyólag írják alá.

 Budapest, 2017…………… Budapest, 2017……………

|  |  |
| --- | --- |
| **Megrendelő****Budapest Főváros Főpolgármesteri Hivatal**képviseli Sárádi Kálmánné dr. főjegyző megbízásából:dr. Schrödel Norbert András főosztályvezetőSzervezési és Informatikai FőosztályA pénzügyi ellenjegyzést végezte:Budapest, 2017………….. ……………………………..Nágel IlonaaljegyzőMelléklet: | **Vállalkozó****GLX Média Kft.**képviseli:  Szabó Zoltán ügyvezető |

1. sz .melleklet: Munkalap minta
2. sz. melléklet : Kizárólagossági nyilatkozat

**Munkalap**

A Fővárosi Közgyűlés üléseiről és a Sajtóközpont eseményeiről robotkamerás rendszer által előállított élő „video stream” publikálása és folyamatosságának biztosítása a Főpolgármesteri Hivatal és a GLX Média Kft. között létrejött szerződés (ikt.sz.17/45-……/2017) alapján.

|  |  |
| --- | --- |
| Megbízó: | Főpolgármesteri Hivatal1052 Budapest Városház utca 9-11. |
| Ügyintézők: | Vira ÁdámSzervezési és Informatikai Főosztály+36-30-485-0773Vira.Adam@Budapest.hu |
| Hollós JánosFőpolgármesteri Iroda+36-30-944-6889HollosJ@Budapest.hu |

|  |  |
| --- | --- |
| Megbízott: | GLX Média Kft.1155 Budapest Wysocki utca 1. |
| Ügyintézők: |  |
|  |

Az elvégzett feladat leírása:

Dátum: …………………….

 A feladatot elvégezte: Hivatal részéről ellenőrizte:

 Megbízott Átvevő